open-index/open-wikipedia-markdown huggingface dataset:
Ingrid Furuseth

**Ingrid Furuseth** (født 13. oktober 1900 i Stor-Elvdal, død 2. januar 1992 i Eidsvoll) var en norsk motstandskvinne under andre verdenskrig, og Jens Christian Hauges nære medarbeider i Hjemmefronten. Hun ble senere Mensendieck fysioterapeut.

## Bakgrunn
Furuseth ble født og vokste opp på gården Furuset i Stor-Elvdal. Hun fikk en bred utdannelse fra blant annet Cornell University i USA, Sorbonneuniversitetet i Paris Frankrike og i Norge. Hun studerte landbruk og Mensendieck-terapi. Etter krigen arbeidet hun med egen praksis som Mensendieck fysioterapeut.

## Hjemmefronten
Furuseths møte med motstandsarbeid fikk hun mens hun bodde hos stortingsrepresentant og høyremann Johan H. Andresen i Oslo. Senere ble hun en nær og viktig medarbeider til Jens Chr. Hauge. Furuseth hadde i det siste halvåret av krigen en sentral rolle som mellomledd mellom antinazistiske tyske offiserer og Hauge i Hjemmefrontens ledelse. Hun var kontakten til e-majoren og norgesvennen Frithjof Hammersen i Wehrmachts hovedkvarter på Lillehammer. Hammersen brukte Furuseth til å få levert viktige opplysninger om tysk planer, plassering av styrker og eventuelle nordmenn de hadde i søkelyset.

I Jens Chr. Hauges bok *Frigjøringen*, er ikke Ingrid Furuseth navngitt, mens hun i 1994-utgaven nevnes som en «uredd og dyktig kvinnelig medarbeider». Han forklarer at hun arrangerte møter med Hammersen på forskjellige steder i Oslo. Ifølge Furuseths egne memoarer hadde Hauge beskrevet henne som «den best informerte kvinne i landet».

Ingrid Furuseth døde 92 år gammel i 1992 uten at hennes arbeid med motstandsarbeid under krigen ble særlig kjent. Furuseths erindringer fra krigen ble utgitt på forlaget Andresen & Butenschøn i september 2007 med tittelen *Kvinne mellom frontene*. Historikerne professor Tore Pryser, og dr.philos Anton Fredrik Andresen bidrar i boken med forord og kommentarer.

Hun forble ugift.

## Referanser


## Eksterne lenker
* 
* Aftenposten.no: «Kvinner i hemmelig tjeneste», 28. januar 2007
* Aftenposten – (papirutgaven, 28. oktober 2007)
Skytsborg

**Skytsborg** (i dag kjent som **Svartskjeggs borg** eller **Blackbeard's Castle**) er en liten borg bygd i 1679 og ligger i Charlotte Amalie på St. Thomas, De amerikanske Jomfruøyer. Fortet ble bygd under ledelse av den danske guvernøren Jørgen Iversen Dyppel som et vakttårn over byens havn. Skytsborg ble i 1994 tatt opp på listen over nasjonale historiske landemerker og er i dag en av fem slike landemerker på De amerikanske Jomfruøyer. Fortet går i dag under navnet ’’’Blackbeard's Castle’’’, men det er ukjent når borgen fikk dette navnet.

Skytsborg var sammen med Fort Christian og Schmidtsbjerg en del av Charlotte Amalies vakttårn. Opprinnelig hadde Fort Christian også et vakttårn, Trygborg, men dette ble revet på 1870-tallet i forbindelse med renovering av festningen. På 1930-tallet fikk Schmidtsbjerg omfattende oppgraderinger, med blant annet større vinduer. Skytsborg er dermed det eneste gjenværende vakttårnet på St. Thomas og Karibia som har beholdt sitt opprinnelige utseende.

## Tre feilaktige sagn

På 1800-tallet ble Skytsborg assosiert med tre forskjellige, men gale, sagn. Det første går ut på at Skytsborg ble bygd på 1600-tallet av sjørøvere og senere brukt av Edward Teach, også kjent som Blackbeard (Svartskjegg). Det kan ikke dokumenteres at Edward Teach noen gang har besøkt St. Thomas, men derimot var han aktiv i det øvrige Karibia. Et annet sagn er at borgen ble bygd under det første danske koloniseringsforsøket  (1665-1666), men det er rikelig med dokumentasjon på at guvernør Jørgen Iversen Dyppel var ansvarlig for byggingen under det andre danske koloniseringsforsøket. Det siste sagnet er at nederlenderen Carl Baggaert bygde borgen på 1670-tallet på det høyeste punktet nord for Fort Christian i forbindelse med en uenighet med guvernør Jørgen Iversen Dyppel, noe som heller ikke kan dokumenteres.

## Referanser


## Eksterne lenker
* 
*  Nominasjonsdokumentet til Skytsborg som nasjonalt historisk landemerke
Tshawe Baqwa

**Tshawe Baqwa** (født 1980), også kjent under artistnavnet **Kapricon**, er en norsk rapper, stemmeskuespiller og programleder. Sammen med Yosef Wolde-Mariam utgjør han hiphop- og rap-duoen Madcon, som har hatt stor suksess i Europa.

I 2007 vant han den tredje sesongen av *[[Skal vi danse (TV-program)|Skal vi danse]]*. Tshawe fikk færre poeng av dommerne enn den andre finalisten, Mona Grudt, men fikk flest stemmer av publikum.
Han har stemmen til Nico i barnefilmen *Rio* (2011), fra 20th Century Fox.
Høsten 2018 var han dommer i talentkonkurransen Idol på TV 2. I 2021 deltok han i ''71 grader nord – Norges tøffeste kjendis''.

## Familie
**Tshawe Baqwa** ble født i Tyskland av sørafrikanske foreldre. 
Baqwa kom til Norge med moren sin da han var 6 måneder gammel, og flyttet tilbake til Sør-Afrika da han var 14 år.
Han er bror til artisten Nosizwe.

## Referanser


## Eksterne lenker
* 
* 
* 
* MadCon sin offisielle hjemmeside
Hennstedts amt

**Hennstedts amt** (tysk: *Amt Kirchspielslandgemeinde Hennstedt*) var et amt i Ditmarsken i den tyske delstaten Schleswig-Holstein.

## Administrativ historikk
Da Schleswig-Holsen ble en prøyssisk provins i 1867, ble det også opprettet sognekommuner innenfor grensene av kirkesognene. I 1934 ble Hennstedts sognekommune oppløst, og Hennstedt og de øvrige landsbyene ble opprettet som egne kommuner under Hennstedts amt.

Delve, Hollingstedt og Bergewöhrden utgjorde Delves amt frem til 1970, da det ble innlemmet i Hennstedts amt.

I 2008 ble Hennstedts amt, Tellingstedts amt og Lundens amt slått sammen til det nye Eiderens amt. Dette skjedde som et ledd i en større forvaltningsreform i delstaten.

## Inndeling
Hennstedts amt var inndelt i følgende kommuner (folketall fra 2005, Statistikamt Nord):

* Barkenholm (189)
* Bergewöhrden (36)
* Delve (737)
* Fedderingen (277)
* Glüsing (119)
* Hägen (54)
* Hennstedt (1&nbsp;880)
* Hollingstedt (338)
* Kleve (452)
* Linden (876)
* Norderheistedt (144)
* Schlichting (239)
* Süderheistedt (542)
* Wiemerstedt (165)

## Referanser
John Playfair

**John Playfair** (født 1748, død 1819) fra Angus var en matematiker som utviklet interesse for geologi gjennom sitt vennskap med James Hutton. Han var opprinnelig prest, og ble senere professor i matematikk (1785) og fysikk (1805) ved universitetet i Edinburgh. 

Hans 1802 *Illustrations of the Huttonian Theory of the Earth* var betydningsfullt bidrag til geologiens forståelse i Skottland.

## Referanser
György Sztantics

**György Sztantics** (født 19. august 1878 i Szabadka, i dag Subotica, død 9. juli 1918) var en ungarnsk kappgjenger. Han var den andre OL-vinneren i kappgang.

30. april 1906 under jubileumslekene i Athen ble den første olympiske kappgangøvelsen arrangert. Øvelsen ble vunnet av amerikaneren George Bonhag, som egentlig var mellomdistanseløper. I denne finalen kom Sztantics på sjuende og siste plass. Dagen etter ble det arrangert konkurranse over 3000 meter. Her vant Sztantics med tiden 15.13,2, foran tyskeren Hermann Müller.

## Referanser


## Kilder
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, utgitt av Deutsche Gesellschaft für Leichtathletik-Dokumentation e.V.

## Eksterne lenker
*
Njunis

**Njunis** er et fjell som ligger i Målselv kommune i indre Troms. Fjelltoppen ligger 1&nbsp;717 moh. Fra fjellet har man en storslagen utsikt over fjellene i Troms, nordre Nordland og svensk Lappland. På fjelltoppen ligger Luftforsvarets radaranlegg Sindre II. Radaranlegget kan senkes ned i fjellet, og ved operativ bruk har radaren offisielt en rekkevidde på 450 kilometer.

Njunis har både en høy primærfaktor og en høy sekundærfaktor, og det forklarer fjellets gunstige egenskaper for radaranlegget. Både primær- og sekundærfaktoren er blant de 16 høyeste i Norge.

Sørvest for hovedtoppen ligger en lavere topp med høyde 1&nbsp;681 moh.

## Se også
* Liste over skandinaviske fjell med størst primærfaktor
* Liste over norske fjelltopper med størst sekundærfaktor

## Fotnoter



## Referanser




## Eksterne lenker
* 
* Biologisk mangfold. Bardu kommune, side 41, Norsk institutt for vannforskning, Rapport 58, Tromsø 2005.
* Grensemerker langs riksgrensen Norge-Sverige, *Grensekontoret*, 2009
Thorild Ohlsson

**Thorild Ohlsson** (1886–1934) var en svensk mellomdistanseløper som konkurrerte for klubben GIF Göteborg.

I 1909 ble Ohlsson nummer to i SM i terrengløp over 8000 meter, etter Georg Petersson.

Under OL 1912 i Stockholm var Thorhild Olsson med på å ta sølvmedaljene som medlem av det svenske laget på 3&nbsp;000 m lagløp (de andre var John Zander, Ernst Wide, Bror Fock og Nils Frykberg). 

## OL-medaljer
* 1912  Stockholm -  Sølv i friidrett, 3 000 meter lagløp (Sverige)

## Referanser


## Eksterne lenker
*
Bremstein fyr

**Bremstein fyr** er et kystfyr som ligger i Vega kommune i Nordland. Fyret er plassert på Geiterøya i øygruppa Steinan, ca. 28 km vest for øya Vega.

Det ble opprettet i 1925 og elektrifisert i 1961. Fyret har et 27 meter høyt støpejernstårn. Det ble automatisert i 1980, avfolket 8. mai 1982 og fredet av Riksantikvaren i 1999.

## Litteratur
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5

## Eksterne lenker
* Norsk Fyrhistorisk Forenings side om Bremstein fyr
* Vega kommunes side om Bremstein fyr
* Riksantikvaren: Fredning av Bremstein fyrstasjon, Vega kommune i Nordland
* Helgeland Arbeiderblad: Fyr slått ut av ørn (7. desember 2005)
*
Jon Pieter Flølo

**Jon Pieter Flølo** (født 1958) er en norsk lokalpolitiker fra Fremskrittspartiet.

## Politisk virke
Flølo har sittet i kommunestyret fra 1999. Han ble FrPs første ordfører i Telemark da han tok over ordførervervet i Bamble kommune etter valget i 2007. Han ble gjenvalgt som ordfører ved valget i 2011 og i 2023. Han trakk seg fra vervet som ordfører sommeren 2025 av helsemessige grunner.

## Bakgrunn
Jon Pieter Flølo var lensmann i Bamble før han ble ordfører. Flølos far var lensmann i Gloppen kommune. Han er eldre bror av Arne Jan Flølo som fra 2021 er Norges generalkonsul i Mumbai, India.

## Referanser


## Eksterne lenker
* ''Flølo blir ny Bamble-ordfører'' - Langesunds Blad 21. september 2007
Bakteriostatika

**Bakteriostatika** eller **bakteriestatisk** er antibiotika som forhindrer bakteriers reproduksjon ved å hemme:

* Proteinsyntese,
* DNA-replikasjon,
* Cellulær metabolisme.

Bakteriostatisk antibiotika forhindrer vekst og reproduksjon av bakterier uten å ta livet av dem, i motsetning til baktericider som tar livet av bakteriene. Bakteriostatiske midler «jobber» sammen med immunsystemet for å rydde unna mikroorganismene fra kroppen. Høye konsentrasjoner av bakteriostatiske midler vil kunne drepe bakterier.
Sami Jauhojärvi

**Sami Olavi Jauhojärvi** (født 5. mai 1981 i Övertorneå) er en finsk tidligere langrennsløper. Han ble olympisk mester på lagsprint sammen med Iivo Niskanen under Vinter-OL 2014 i Sotsji.

Jauhojärvis beste VM-resultat er en bronsemedalje på 4&nbsp;x&nbsp;10&nbsp;km stafett fra 2009 og en bronsemedalje på lagsprinten fra samme mesterskap, mens den beste individuelle plasseringen er en femteplass på 15&nbsp;km klassisk med intervallstart under VM 2011 i Oslo.

Jauhojärvi tok sin første verdenscupseier i sesongen 2008/09, på 50&nbsp;km klassisk i Trondheim, og kom på femteplass sammenlagt i verdenscupen denne sesongen.

Under VM 2017 i Lahtis gikk han sammen med Iivo Niskanen på Finlands lag som tok bronse på lagsprint.

## Sammenlagtplasseringer i verdenscupen

## Referanser


## Eksterne lenker
* 
* 
* 
*
Meldorflands amt

**Meldorflands amt** (tysk: *Amt Kirchspielslandgemeinde Meldorf-Land*) var et amt i Ditmarsken i den tyske delstaten Schleswig-Holstein. Amtet omfattet 13 kommuner rundt Meldorf, som var en amtsfri by.

Amtet ble opprettet i 1970 ved sammenslåingen av Meldorfmarskens amt (Meldorf-Marsch) og Meldorfgeestens amt (Meldorf-Geest).

Den 25. mai 2008 ble Meldorflands amt, Albersdorfs amt og bykommunen Meldorf slått sammen til Midtre Ditmarskens amt, som et ledd i en større forvaltningsreform i delstaten.

## Inndeling
Meldorflands amt var inndelt i 13 kommuner (folketall fra 2005, Statistikamt Nord):

*Bargenstedt (925)
*Barlt (844)
*Busenwurth (331)
*Elpersbüttel (915)
*Epenwöhrden (808)
*Gudendorf (425)
*Krumstedt (556)
*Nindorf (1 165)
*Nordermeldorf (649)
*Odderade (325)
*Sarzbüttel (735)
*Windbergen (841)
*Wolmersdorf (345)

## Referanser
Danskøya

**Danskøya** er ei øy på Svalbard. Den ligger like nordvest av Spitsbergen, den største øya i øygruppen; og like ved Magdalenefjorden. Østenfor øya ligger den lille Albertøya, bare atskilt ved det smale Albertsundet. Det høyeste fjellet er Wellmankollen. Øya har hatt tre mindre isbreer; Lachambrebreen i nord var den største (1990). I dag er disse borte.

To kilometer mot nord ligger Amsterdamøya bare atskilt av Danskegattet, og i øst går Smeerenburgfjorden som et skille mellom øyene og fastlandet. I sør skjærer Sørgattet inn og skiller Danskøya fra Reuschhalvøya på Spitsbergen.

Området ligger i Nordvest-Spitsbergen nasjonalpark. Helt sør på øya, ved Harpunodden, ligger Skorpa fuglereservat, og ute i Sørgattet ligger Moseøya fuglereservat på øya med samme navn.

Som mange andre øyer på Svalbard er Danskøya ikke bebodd. Øya er 40,6 km² stor og ligger på .

Nord på øya ligger fangst- og ekspedisjonsstedet Virgohamna, som er et kulturminne med helårlig ferdselsforbud. På vestkysten går Kobbefjord et par kilometer innover, denne fjorden var også mye brukt til oppankring under fangst eller ekspedisjoner på 1800-tallet.

Fra denne øya startet S. A. Andrées arktiske ballongekspedisjon i 1897. Andrées hydrogenballong krasjet på pakkisen tre dager etter avreise fra Danskøya, og etter vandring og drifting i nesten tre måneder omkom de oppdagelsesreisende til slutt på Kvitøya.

## Referanser

* Lundström, Sven (1997). *"Vår position är ej synnerligen god…" Andréexpeditionen i svart och vitt.* Borås: Carlssons förlag. (Svensk)

## Eksterne lenker
* 
* Danskøya-Amsterdamøya-Magdelenefjord - kart og beskrivelse av området. Rolf Stange, *Spitzbergen.de*.
Weddingstedts amt

**Weddingstedts amt** (tysk: *Amt Kirchspielslandgemeinde Weddingstedt*) var et amt i Ditmarsken i den tyske delstaten Schleswig-Holstein. Amtet lå nord for Ditmarskens hovedstad Heide, som var en amtsfri by.

Ved en større forvaltningsreform i delstaten i 2008 ble Weddingsteds amt slått sammen med Heidelands amt og Norderwöhrden i Wesselburens amt til det nye Heides omlands amt.

Amtet bestod, etter to kommunesammenslåinger i 1969, av fem kommuner (folketall fra 2005):

## Referanser
Abdon Pamich

**Abdon Pamich** (født 3. oktober 1933 i *Fiume* i Italia, i dag Rijeka i Kroatia) er en tidligere italiensk friidrettsutøver. 

Med fem OL- og EM-medaljer, er Abdon Pamich blant tidenes mest fremgangsrike kappgjengere. Hans internasjonale karriere strakte seg fra 1954 til 1971. Bestenoteringen på 50&nbsp;km kappgang fra 1960 (4.03.02) var den gang verdensrekord.

## Olympiske leker

### 20 km kappgang
* 1956: 11.-plass

### 50 km kappgang
* 1956: 4.-plass
* 1960: bronse
* 1964: **gull**
* 1968: ikke fullført
* 1972: diskvalifisert

## Europamesterskap

### 20 km kappgang
* 1969: 6.-plass

### 50 km kappgang
* 1954: 7.-plass
* 1958: sølv
* 1962: **gull**
* 1966: **gull**
* 1971: 8.-plass

## Referanser


## Eksterne lenker
*
Wesselburens amt

**Wesselburens amt** (tysk: *Amt Kirchspielslandgemeinde Wesselburen*) var et amt i Ditmarsken i den tyske delstaten Schleswig-Holstein. Amtet omfattet 12 kommuner rundt Wesselburen, som var en amtsfri by. Amtets administrasjon lå i Wesselburen.

Amtet ble opprettet i 1934 ved delingen av den eldre sognekommunen. Alle landsbyene ble selvstendige kommuner under det nye amtet.

Den 25. mai 2008 ble Wesselburens amt, Wesselburen by og Büsums amt slått sammen til Büsum-Wesselburens amt. Norderwöhrden ble imidlertid lagt til Heides omlands amt.
 
## Inndeling
Wesselburens amt var inndelt i følgende kommuner (folketall fra 2005, Statistikamt Nord):

*Friedrichsgabekoog (71)
*Hellschen-Heringsand-Unterschaar (169)
*Hillgroven (86)
*Norddeich (430)
*Norderwöhrden (287)
*Oesterwurth (274)
*Reinsbüttel (427)
*Schülp (489)
*Strübbel (96)
*Süderdeich (536)
*Wesselburener Deichhausen (142)
*Wesselburenerkoog (151)

## Referanser
Francis Newton

**Francis Clement Newton** (født 3. januar 1874, død 3. august 1946) var en amerikansk golfspiller som deltok i sommer-OL 1904.

I 1904 deltok han sammen med det amerikanske laget som vant sølvmedalje. Newton var, sammen med lagkameraten Henry Potter, den beste spilleren på sitt lag. Han kom på sjetteplass i denne konkurransen.

I den individuelle konkurransen vant han bronsemedalje etter å ha tapt i semifinalen.

## OL-medaljer
* 1904  St. Louis –  Sølv i golf, lagkonkurranse USA  
* 1904  St. Louis –  Bronse i golf, individuelt USA 

## Referanser


## Eksterne lenker
*
Trikken i Norrköping

**Trikken i [[Norrköping]]**, Sverige, ble åpnet i 1904 og har maksimalt hatt fire linjer (i 1957-1958). Siden linje 4 ble nedlagt i 1966 er det bare to linjer igjen: Linje 2 og linje 3. Sporvidden er 1435 millimeter.

Linje 2 går på strekningen Fridvalla – Kvarnberget og linje 3 går fra Vidablick til Klockaretorpet. Begge linjene passerer gjennom sentrale deler av byen, men linje 2 har der en østligere strekning enn linje 3 som går i gjennom hovedgaten Drottninggatan. Linje 2 har på 2000-tallet blitt forlengt med cirka fem kilometer, til Navestad i sydøstligste Norrköping. Den første delen av forlengelsen åpnet i 2006 og i 2011 ble den tredje og siste etappe i dette prosjekt klar. Prosjektet har innebåret at bydelen Klingsberg har mistet sin trikketrafikk (tre stoppesteder), men der finnes ennå spor.

De trikketyper som brukes i vanlig trafikk idag kalles M97 og M06. Noen trikker av den eldre type M67K kan brukes som reservekjøretøy. Disse trikker ble innkjøpt i sammenheng med Sveriges overgang fra venstre- til høyretrafikk i 1967 og kaltes da M67. Etter en ombygging og modernisering i 1990-årene fikk de sitt nåværende navn. På 2010-tallet har man hatt problemer med trikkemangel, blant annet på grunn av forsinkede leveranser av nye trikker av type M06 (Flexity Classic) fra Bombardier Transportation. I 2011 fikk man derfor gjennom Bombardier overta noen brukte trikker, som er bygget av Tatra på 1980-tallet og tidligere har gått i trafikk i Berlin. De betegnedes M11 men er ikke lenger i bruk.

Trikken i Norrköping kjøres idag av Veolia på oppdrag av Östgötatrafiken, som også har ansvaret for buss- og lokaltogstrafikk i Östergötlands län. Sporveien og trikkene eies av Norrköping kommune.

## Eksterne lenker
* 
* Norrköping kommune – Norrköpings spårväg
* ÖstgötaTrafiken 
* Norrköping spårvägar Trikkehistorie
* Veolia Transport – driver sporveien 
* Sporvognsrejser: Östgötatrafiken
Tellingstedts amt

**Tellingstedts amt** (tysk: *Amt Kirchspielslandgemeinde Tellingstedt*) var et amt i Ditmarsken i den tyske delstaten Schleswig-Holstein.

## Administrativ historikk
Tellingstedt har vært kirkested siden middelalderen. Da Schleswig-Holsen ble en prøyssisk provins i 1867, ble det også opprettet sognekommuner innenfor grensene av kirkesognene.

I 1934 ble Tellingstedts sognekommune oppløst, og Tellingstedt og de øvrige landsbyene ble opprettet som egne kommuner under Tellingstedts amt.

I 2008 ble Tellingstedts amt, Hennstedts amt og Lundens amt slått sammen til det nye Eiderens amt. Dette skjedde som et ledd i en større forvaltningsreform i delstaten.

## Inndeling
Tellingstedts amt var inndelt i følgende kommuner (folketall fra 2005):

*Dellstedt (801)
*Dörpling (611)
*Gaushorn (213)
*Hövede (64)
*Pahlen (1&nbsp;168)
*Schalkholz (595)
*Süderdorf (396)
*Tellingstedt (2&nbsp;493)
*Tielenhemme (178)
*Wallen (37)
*Welmbüttel (465)
*Westerborstel (98)
*Wrohm (732)

## Referanser
Norrköping kommune

**Norrköping kommune** er en kommune i Östergötlands län i landskapet Östergötland i Sverige. Kommunen har grenser til nabokommunene Söderköping, Linköping og Finspång i Östergötlands län. I nordvest grenser kommunen til Katrineholm og Nyköping kommuner i Södermanlands län. Kommunens administrasjonssenter ligger i Norrköping.

## Tettsteder
Norrköping kommune har 22 tettsteder. I tabellen oppgis antall innbyggere per 31. desember 2010.

## Vennskapsbyer
 

## Referanser


## Eksterne lenker
* Offisiell hjemmeside for Norrköping kommune
Faust (andre betydninger)

**Faust** er et navn, og kan vise til blant andre:

* Sankt Faustus av Alexandria (person) født ukjent, død 250, kristen martyr
* Faustus av Riez (person) født ca. 405–410, katolsk biskop
* Faust, legendefigur som selger sin sjel til djevelen, som regel i bytte mot kunnskap
* ''Doktor Faustus'' (drama) uroppført 1589, utgitt 1604 og 1616 av Christopher Marlowe
* ''Faust'' (lesedrama) utgitt 1.del 1802, 2.del 1808 av Johann Wolfgang von Goethe
* Faust, (kortfortelling) utgitt 1856, av Ivan Turgenev 
* ''Faust'' (opera) uroppført 1859, av Charles Gounod, basert på Goethes drama
* ''Faust'' (stumfilm) produsert 1926, av F.W. Murnau, basert på Goethes *Faust*
* ''Doktor Faustus'' (roman) utgitt 1947, av Thomas Mann
* ''Faust'' (film) produsert 2011, av Aleksandr Sokurov 
* Bård Eithun, (artistnavn) født 1974, norsk trommeslager innen black metal-sjangeren
Tullgarns slott

**Tullgarns slott** er et kongelig slott i Hölö sogn, sør for Södertälje i Södertälje kommune i Stockholms län i Sverige.

## Bakgrunn

Det opprinnelige slottet ble bygd av Karl Sture på slutten av 1500-tallet. På midten av 1600-tallet bestod det av en større hovedbygning i tre etasjer med to runde og et firkantet tårn. Hovedbygningen hadde to fløyer. Disse ble senere bygd sammen med enda en bygning, noe som førte til at det ble en borggård i midten.

Slottets første kjente eier var Tord Köriksson Bonde og hans sønn, ridderen Knut Bonde. Han ga det i morgengave til sin hustru Margreta Karlsdotter.

Det nåværende slottet fikk sitt utseende under en omfattende restaurering so skjedde mellom 1719 og 1727 på oppdrag fra greve Magnus Julius De la Gardie. Arkitekt var Joseph Gabriel Destain. Det består av en 43 meter lang og 15 meter bred hovedbygning. Det er to åtte meter brede fløyer som danner en åpen borggård mot vannet. Det er preget av sin nyklassistiske innredning. Den ble til sent på 1700-tallet, da Gustav IIIs yngste bror Fredrik Adolf disponerte slottet. Kong Gustaf V og dronning Victoria brukt Tullgarn som sommerslott. Tullgarn er også i dag et av de ti kongelige slott.

Slottet er åpent for allmennheten og trafikkeres daglig av busser mellom Södertälje og Trosa. Det er flere serveringssteder og butikker på stedet og i desember arrangeres det julebord.

Fra 1996 har slottets forvalter, Statens fastighetsverk, drevet et biologisk renseanlegg i parken. Ifølge etatens egne opplysninger kan dammen kontinuerlig rense avløpsvannet fra 150 personer pr. dag.
Slim Gaillard

**Bulee «Slim» Gaillard** (født 4. januar 1916 i Detroit, død 26. februar 1991 i London) var en amerikansk jazzsanger, -komponist, -pianist og -gitarist, kjent for sin spesielle sangstil med improviserte nonsenstekster og vocalese. Gaillard ble først kjent sent i 1930-årene som én del av duoen Slim & Slam, den andre halvdelen var bassisten Slam Steward. De hadde hits som «Flat Foot Floogie (with a Floy Floy)», «Cement Mixer (Puti Puti)» og hipster-hiten «The Groove Juice Special (Opera in Vout)». Gaillard fremsto ikke ulikt Cab Calloway og Louis Jordan, men ulikt dem var han en svært dyktig improvisatør, i stand til å improvisere nærmest stream of consciousness-aktige tekster langt vekk fra utgangspunktet med stadige utbrudd av meningsløse fraser som «macVoutie O-rooney». I romanen *[[On the Road (roman)|On the Road]]* (1957) av Jack Kerouac er hovedpersonene vitner til en slik forestilling.

## Diskografi
Gaillards verker er å høre påutgivelsen  «Classics – 1937-38, 1939-40, 1940-42, 1945 Vol. 1 & 2, 1946».

* «Laughing In Rhythm: The Best Of The Verve Years» (1946–1954) 
* «The Legendary McVouty» (Hep, 1982)
* «Anytime, Anyplace, Anywhere» (Hep, 1982)

## Referanser


## Eksterne lenker
* 
* 
* 
*
Vaulen Idrettslag

**Vaulen Idrettslag** er en fotballklubb fra Stavanger som ble stiftet den 15. mars 1938. 

A-laget spiller i 3. divisjon etter å ha rykket opp foran 2013-sesongen. Klubbens storhetsperiode var mellom 1953 og 1962 da man var på nivå tre i Norge. En ny god epoke startet i 2001 da man holdt seg i 3. divisjon frem til serieomleggingen i 2010. Høydepunktet her var i 2002 da man vant 3. divisjon, men måtte til slutt se seg slått av Ålgård i kvalifiseringen for 2. divisjon. 

Vaulen har fire ganger nådd første runde i NM. I 1958 ble laget slått ut av Vard med 4-0 i omkampen etter å ha holdt dem til 0-0 i første kamp. I 2005 ledet man til pause, men tapte 1–2 for Viking. Den tredje gangen var i 2011 da man tapte 10-0 mot FK Haugesund. Så i 2013 slo Viking de oransje 4-0. 

## Tabell 2016

## Kjente spillere
* Yann-Erik de Lanlay

## Eksterne lenker
*
Xuan Thuy

**Xuan Thuy** (født 1912, død 1985) var en nordvietnamesisk politiker. Fra 1963 til 1965 var han utenriksminister for Nord-Vietnam. Senere i vietnamkrigen var han representant for den nordvietnamesiske regjeringen i fredsforhandlingene med USA i Paris. Han var den offisielle lederen av delegasjonen som gjennomførte de hemmelige forhandlingene med Henry Kissinger. I 1970, da forhandlingene gikk i stå, ble Le Duc Tho sendt for å overta som hovedforhandler.

## Referanser


## Kilder
* *Encyclopedia of the Vietnam War*, redaktør Spencer Tucker
Arktikugol

**Trust Arktikugol** (russisk ФГУП Трест Арктикуголь), oversatt «Arktisk kull») er et  russisk statseid kullselskap som opererer i Barentsburg på Svalbard. Det utvinner årlig ca. 100 000 tonn kull fra gruven i Barentsburg, knapt halvparten av tidligere nivåer. Dette går til drift av Barentsburg kullkraftverk, og resten blir eksportert til Vest-Europa. Arktikugol eier og driver alt av bygningsmasse og velferdstiltak i Barentsburg. I de siste årene har selskapet pusset opp gruvebyen med større leiligheterm i håp om å omdanne Barentsburg fra «company town» til et mer stabilt familiesamfunn.

Selskapet er subsidiert av den russiske stat. Selskapet drev tidligere kullgruve i Pyramiden og Grumantbyen, også på Svalbard. Gruven i Pyramiden ble kjøpt av svenske eiere etter krigen, og utvant steinkull fra høytliggende lag fra karbon. Gruven i Barentsburg driver en mot østlig retning fallende kull-fløts av steinkull fra tertiær (paleocen)-perioden, med forholdsvis høyt svovel-innhold. Det meste av kullet går til kraftverket på stedet, og driften har i årevis gått med underskudd.

I 2003 startet Arktikugol arbeidet med å gjenoppta gruvedriften i selskapets utmål i Coles Bay, midtveis mellom Barentsburg og Longyearbyen. Selskapet har også søkt Sysselmesteren på Svalbard om gjenoppretting av veiforbindelse mellom Barentsburg og Colesbukta.

## Historie
Selskapet kjøpte gruven i Pyramiden i 1927 og startet gruvedrift i Barentsburg i 1932. Dette var delvis for å sikre russisk tilstedeværelse på øygruppen da Svalbardtraktaten av 1920 sikret alle signatarland lik rett til å utvinne naturressursene. Delvis var det også for å sikre kullforsyning til industrialiseringen av Nordvest-Russland, som lå langt unna kullbassengene i det sørlige Russland og i Ukraina. I 1998 stengte selskapet gruven i Pyramiden og bosetningen ble forlatt. Gruven i Grumantbyen, med Colesbukta som utskipningshavn, ble stengt i 1962.

Den 17. oktober 2006 registrerte Sysselmannen på Svalbard en underjordisk ulmebrann i Barentsburg og fryktet utbrudd av åpen brann, som kunne ha ført til evakuering av hele Barentsburg på ubestemt tid, samt medført uante miljøproblemer for hele øygruppen. Den 3. november var brannen slukket, men man var bekymret for gruveselskapets manglende utstyr for brannslukking.

Gruven ble i oktober 2008 midlertidig stengt på grunn av en gruvebrann våren 2008. For å få slokket denne, måtte gruven settes under vann. I ettertid er produksjonen tatt opp igjen.

De fleste arbeiderne i Arktikugol kommer fra Ukraina, mens selskapet fremdeles er russisk med hovedkontor i Moskva.

## Se også
*Liste over Svalbards grunneiere

## Referanser


## Eksterne lenker
*
Rabalen

**Rabalen** er en setergrend i Øystre Slidre kommune i Valdres, Innlandet fylke. Stølen ligger på sør-østsiden av Vangsjøen. På det meste har det vært 13 støler i drift på Rabalen (Kleiven, Steinsli. øvre og nedre Skogen, Rudi, Småbrøtin, Ringli, Skaare, Listerud, Bergo, Ringstad, Hoverud, og Milo). Fortsatt er noen av disse i aktivt bruk med kyr, sauer og geiter. Ved Rabalen ligger også Vangsjøen Fjellstue og området preges ellers av fritidsboliger.

Navnet er opprinnelig hentet fra fjelltoppen Rabalsmellen som ligger like ved. En rabal er i dialekt en stang over ildstedet, brukt til å henge gryta på. Rabalsmellen sett fra Buahaugen har profilen til en rabal.

Under en tysk aksjon mot norske motstandsfolk i juni 1944 ble flere av stølene på Rabalen brent. En gruppe motstandsfolk fra sentralforlegningen hadde hatt tilhold på Rabalen og Buahaugen.

Rabalen er et godt utgangspunkt for fot- og skiturer. DNT har fra Rabalen (Vangsjøen Fjellstue) merket ruter til Storeskag (8 timer) Svarthamar (7 timer) og Nythun (6 timer). I tillegg er det flere lokalt merkede turer utfra Rabalen. For eksempel til Rabalsmellen (1/2-3/4 time), Rundemellen (2-2 1/2 time) eller Trøllåsen (1 time).

På vinterstid kjøres det opp en rekke skiløyper i området. Løypenettet ved Rabalen er i tillegg knyttet opp mot løypene ved Yddin, Beitostølen og Leirin. Den 7 mil lange løypen mellom Beitostølen og Danebu går forbi Rabalen.

## Eksterne lenker
* Vangsjøen Høyfjellstue .
* Øystre Slidre Fjellstyre 
* Norsk Seterkultur 
* Kulturlandskap
Bjerkreim Idrettslag

**Bjerkreim Idrettslag** (stiftet 4. mai 1965) er et idrettslag fra Vikeså i Bjerkreim kommune.

## Fotball
Fotballaget spiller sine hjemmekamper på Vikeså Stadion. Laget endte på sisteplass i 5. divisjon i 2015 og rykket ned til 6. divisjon.

## Eksterne lenker
*
Henry Macintosh

**Henry Maitland Macintosh** (født 10. juni 1892 i Kelso, død 26. juli 1918) var en skotsk friidrettsutøver.

Macintosh ble under OL 1912 i Stockholm olympisk mester på 4x100 meter stafett. Det britiske laget kom på andreplass i finalen bak USA. Men det amerikanske laget ble disket på grunn av feilveksling. Macintosh løp andre etappen. De tre andre på det britiske gull-laget var David Jacobs, Victor d'Arcy og William Applegarth.

Macintosh deltok også på 100 og 200 meter, men han kom ikke til finaleheatet. 

## OL-medaljer
*  1912  Stockholm - **Gull** i friidrett, 4 x 100 meter stafett  Storbritannia

## Eksterne lenker
*
William Applegarth

**William Reuben «Willie» Applegarth** (født 11. mai 1890 død 12. desember 1958) var en britisk friidrettsutøver.

Applegarth ble under OL 1912 i Stockholm olympisk mester på 4x100 meter stafett. Det britiske laget kom på andreplass i finalen bak USA. Men det amerikanske laget ble disket på grunn av feilveksling. Applegarth løp fjerde og siste etappen. De tre andre på det britiske gull-laget var David Jacobs, Henry Macintosh og Victor d'Arcy.

Applegarth vant også en bronsemedalje på 200 meter, men klarte ikke å kvalifisere seg til 100 meter-finalen. Kort tid etter de olympiske lekene tangerte han verdensrekorden til Donald Lippincott på 10,6 og i 1914 satte han verdensrekord på 200 meter med tiden 21,2.

## OL-medaljer
*  1912  Stockholm - **Gull** i friidrett, 4 x 100 meter stafett  Storbritannia
*  1912  Stockholm - Bronse i friidrett 200 meter  Storbritannia

## Referanser


## Eksterne lenker
*
Byremo

**Byremo** er ei bygd og var frem til 2019 et tettsted i nordre del av i Lyngdal kommune i Agder. Tettstedet var det største i den tidligere kommunen Grindheim, som senere ble en del av Audnedal, som ble slått sammen med Lyngdal i 2020. Like nord for Byremo starter Audna-elva.  Like nord for Byremo ligger Grindheim kyrkje.

I Byremo er det barnehage, barneskole, ungdomsskole og videregående skole. Det er også matbutikk med post i butikk, bank, idrettshall, treningssenter, tannlegekontor, bensinstasjon, bilverksted, blomsterutsalg, bo- og aldershjem, bedehus, frisørsalong, ungdomshus osv.

Det har i mange år vært et rikt kulturliv på Byremo, med stort utvalg til både barn og voksne. Det finnes blant annet et musikkverksted der alle som ønsker kan få lov til å bli medlem.

I 2018 ble opprettet et nytt lensmannskontor på Byremo.

Fylkesvei 460 går gjennom tettstedet.

Det er en populær badestrand ved Byremo i nordenden av Øvre Øydnavatnet med nytt sanitæranlegg (2009).

## Referanser
Slaget ved Søndre Bug

**Slaget ved Søndre Bug** fant sted i 896 ved elva Søndre Bug i dagens Ukraina, og sto mellom det bulgarske imperiet og magyarerne. Magyarerne ble støtta av bysantinerne og hadde allerede beseira bulgarerne ved to tidligere anledninger. Før slaget ved Søndre Bug fikk imidlertid tsar Simeon I av Bulgaria med seg petsjenegerne på sitt parti, og vant en knusende seier. Dette tvang magyarerne til å forlate de ukrainske steppene for alltid, og dra nordover og grunnlegge Kongeriket Ungarn hundre år seinere. Det tok dem over 50 år å bygge seg opp helt igjen etter nederlaget. Bulgarerne på sin side kunne fortsette sørover hvor de beseira bysantinerne i slaget ved Bulgarophygon.
David Jacobs

**David Henry Jacobs** (født 30. april 1888 i Cardiff, Wales, død 6. juni 1976 i Aberconwy, Wales) var en friidrettsutøver.

Under Sommer-OL 1912 i Stockholm ble han olympisk mester på 4x100 meter stafett. Det britiske laget kom i mål som nummer to i finalen bak USA. Men det amerikanske laget ble disket på grunn av feilveksling, og dermed gikk gullmedaljene til det britiske laget. Jacobs løp første etappe. De tre andre på det britiske vinnerlaget var Henry Macintosh, Victor d'Arcy og William Applegarth.

Jacobs deltok også på 100 og 200 meter, men han kom ikke til finaleheatet. 

## OL-medaljer
*  1912  Stockholm - **Gull** i friidrett, 4 x 100 meter stafett  Storbritannia

## Eksterne lenker
*
Bringing It All Back Home

***Bringing It All Back Home*** er den amerikanske artisten Bob Dylans femte studioalbum.

Albumet er delt i en akustisk og en elektrisk del. På den «elektriske» delen har Dylan et rock'n'roll-band med seg, noe som fjernet Dylan enda mer fra folkemusikkmiljøet, og forarget mange. Tilsvarende er tekstene på den akustiske delen annerledes enn «protestsangene» Dylan var mest kjent for, som «Blowin' In the Wind» og «A Hard Rain's a-Gonna Fall». 

Albumet omtales som folk-rockens opphav og ett av Dylans beste album. Før året var omme skulle Dylan gi ut sitt neste album, *[[Highway 61 Revisited]]*, som var enda et skritt videre i den nye musikalske og lyriske retningen fra dette albumet. I 2003 kom *Bringing It All Back Home* på 31.-plass på musikkmagasinet *[[Rolling Stone]]*s liste over «Tidenes 500 beste album».

## Sporliste
# «Subterranean Homesick Blues» – 2:21  
# «She Belongs to Me» – 2:47  
# «Maggie's Farm» – 3:54  
# «Love Minus Zero/No Limit» – 2:51  
# «Outlaw Blues» – 3:05  
# «On the Road Again» – 2:35  
# «Bob Dylan's 115th Dream» – 6:30  
# «Mr. Tambourine Man» – 5:30  
# «Gates of Eden» – 5:40  
# «It's Alright, Ma (I'm Only Bleeding)» – 7:29  
# «It's All Over Now, Baby Blue» – 4:12

## Referanser


## Eksterne lenker
*
Slaget ved Bulgarophygon

**Slaget ved Bulgarophygon** fant sted sommeren 896 nær byen Babaeski i dagens Tyrkia. Det sto mellom det bulgarske imperiet og Bysants. Bakgrunnen for slaget var at bysantinerne i 894 flytta markedet med bulgarske varer fra Konstantinopel til Thessaloniki, noe som betydde at de bulgarske handelsmennene måtte betale høyere skatt. Derfor erklærte Simeon I av Bulgaria Bysants krig. I det første slaget, i 894, ble bysantinerne knust. De fikk deretter magyarerne til å angripe bulgarerne bakfra, men også disse ble beseira, i 896 i slaget ved Søndre Bug. Bulgarerne dro dermed sørover for å angripe bysantinerne.

Bulgarerne vant en knusende seier. Etter slaget ble det inngått en fredsavtale mellom de to landa, som formelt sett varte fram til Leo VIs død i 912. Bysants måtte betale en årlig skatt til Bulgaria.
Bulgarias antarktiske stedsnavnskommisjon

**Den antarktiske stedsnavnskommisjonen** ble oppretta av Det bulgarske Antarktisinstituttet i 1994, og har siden 2001 vært en del av Bulgarias utenriksdepartement. Kommisjonen godkjenner bulgarske stedsnavn i Antarktis, som formelt gis av Bulgarias president i henhold til den bulgarske grunnloven og den etablerte internasjonale praksisen.

Geografiske navn i Antarktis reflekterer historien til utforskninga av kontinentet.  Det er cirka 19&nbsp;500 stedsnavn i Antarktis i 2015, og 1&nbsp;253 av dem er gitt av Bulgaria.

Kommisjonen offentliggjorde de første bulgarske topografiske kart over Livingston Island og Greenwich Island i 2005, og Robert Island, Snow Island og Smith Island i 2008. Alle disse øyene ligger i øygruppen Sør-Shetlandsøyene, der Bulgaria har forskningsstasjonen St. Kliment Ohridski på Livingston Island.

## Se også
*Stedsnavn i Antarktis

## Kart
* L.L. Ivanov. St. Kliment Ohridski Base, Livingston Island. Scale 1:1000 topographic map. Sofia: Antarctic Place-names Commission of Bulgaria, 1996. (Den første bulgarske Antarktis topografiske kart, på bulgarsk)
* L.L. Ivanov et al. Antarctica: Livingston Island and Greenwich Island, South Shetland Islands (from English Strait to Morton Strait, with illustrations and ice-cover distribution). Scale 1:100000 topographic map.  Sofia: Antarctic Place-names Commission of Bulgaria, 2005. (på engelsk)
* L.L. Ivanov. Antarctica: Livingston Island and Greenwich, Robert, Snow and Smith Islands . Scale 1:120000 topographic map. Troyan: Manfred Wörner Foundation, 2009.  (på bulgarsk) ISBN 978-954-92032-4-0
* L.L. Ivanov. Antarctica: Livingston Island and Greenwich, Robert, Snow and Smith Islands . Scale 1:120000 topographic map.  Troyan: Manfred Wörner Foundation, 2009.  ISBN 978-954-92032-6-4 (på engelsk)

## Eksterne lenker
* 
* 
* 
* Antarctic Digital Database (ADD). Scale 1:250000 topographic map of Antarctica with place-name search. Scientific Committee on Antarctic Research (SCAR). Since 1993, regularly upgraded and updated.
Fadime Şahindal

**Fadime Şahindal** (født 2. april 1975 i Elbistan, Tyrkia, død 21. januar 2002 i Uppsala, Sverige) ble kjent etter at hun i 1998 trakk sin far og bror for retten. Hun flyttet til Sverige sammen med familien da hun var barn. Hun levde et stille liv og møtte sin svenske kjæreste, Patrick Lindesjo, i hemmelighet, og hennes familie visste ikke noe om det. Familien ønsket at hun skulle giftes med sin fetter fra barndomslandsbyen i Elbistan. Hun motsatte seg dette og rømte sammen med sin svenske kjæreste.

Fadime møtte stadig sine søstre og sin mor i hemmelighet, mens hun bodde sammen med sin svensk-iranske kjæreste. Hun var allerede kjent i Sverige som politisk aktiv i Sveriges socialdemokratiska ungdomsförbund. Bare måneder før hun døde, holdt hun en tale i den svenske Riksdagen, som hun avsluttet på denne måten:

Mandag 21. januar 2002 ble Fadime Sahindal skutt av sin far foran øynene på sine to søstre og sin mor. Fadimes begravelse ble avholdt i Uppsala domkirke etter samboerens ønske. Den svenske kongefamilien og integrasjonsminster Mona Sahlin var også til stede. 

## Referanser


## Kilder
* Tv2-nyhederne: Æresdrab på Fadime rystede Sverige
* Fadimes tale i Riksdagen
Manifest

**Manifest** (fra italiensk *manifesto*, igjen fra latin, *manifestus*) er en tekst som danner grunnlaget for programerklæring til offentligheten. Det kan være skriftlig erklæring om intensjoner, motiver eller synspunkter til utstederen, enten det er et individ, en gruppe, et politisk parti eller en regjering. Et manifest kan være for for en ideologi, en kunstnerisk retning eller en annen slags kulturell bevegelse, for derigjennom å gjøre rede for prinsippene og intensjonene som ligger til grunn. I religiøs sammenheng kalles en tilsvarende tekst gjerne en trosbekjennelse.

## Etymologi
Det italienske ordet *manifesto*, som i seg selv er avledet fra det latinske *manifestus*, som betyr «håndgripelig, åpenbar», er igjen avledet av *manus*, «hånd». Det vil si det som er både håndgripelig og åpenbart. Dets første registrerte bruk på engelsk er fra 1620, i Nathaniel Brents oversettelse fra italienske fra Paolo Sarpis *Istoria del Concilio Tridentino* («Historien til Konsilet i Trient»): «På denne situasjonen svarte han med et manifest» (side 102). Tilsvarende: «De ble så overrasket over manifestet hans at de aldri ville la det bli publisert» (side 103). Den første betydning var «bevis», men utviklet seg senere til dagens betydning «politisk utsagn». Merk at det norske *manifest* er tilpasset norsk språk, mens engelsk *manifesto* er direkte importert til engelsk.

## Kjente politiske manifest
* 1776 USAs uavhengighetserklæring av Komiteen av de fem
* 1789 Erklæringen om menneskets og borgerens rettigheter av den franske nasjonalforsamling
* 1848 Det kommunistiske manifest av Karl Marx og Friedrich Engels
* 1905 Oktobermanifestav tsar Nikolaj II av Russland
* 1925-1927 *[[Mein Kampf]]* av Adolf Hitler
* 1960 Den situasjonistiske internasjonale (*manifeste situationniste*)

## Kjente kunstneriske manifest
* 1918 Tristan Tzara: *[[Dadaistisk manifest]]*  
* 1924 André Breton: *[[Surrealistisk manifest]]*
* 1995 Lars von Trier og Thomas Vinterberg: *[[Dogmefilm|Dogme 95]]*

## Informasjonsteknologiske manifest
* 1985 Richard Stallman: *The GNU Manifesto*
* 1999 Rick Levine, Christopher Locke, Doc Searls og David Weinberger: *[[The Cluetrain Manifesto]]*
* 2001 *[[The Agile Manifesto]]* av 17 programmerere 

## Litteratur
* Prestesæter, Ellef; Nygård, Karin, red. (2007): *Manifest*. Rett kopi. 

## Referanser


## Eksterne lenker
*
«Kristsuden»

**«Kristsuden»** var et av Håkon Håkonssons kongeskip, trolig bygget omkring 1262–1263 i Bergen. «Kristsuden» var også det skipet som bragte Håkon Håkonsons levninger hjem fra Orknøyene i 1264. Den ble gjort seilklar i begynnelse av mars og den 21. mars la det til ved brygga ved kongsgården i Bjørgvin, og dagen etter ble Håkon gravlagt. «Kristsuden» hadde 37 rom og var et av de største langskipene, mannskapet var trolig på ca. 300 personer.

## Referanser


## Se også
* Sud
* «Bøkesuden» (Øystein Magnusson, bygget 1120–1123)
* «Olavssuden» (Magnus Erlingsson, bygget omkring 1170–1175)
* «Erkesuden» (Nikolas Kuvung, trolig bygget før 1175)
* «Mariasuden» (Sverre Sigurdsson, bygget 1182–1183)
* «Gorsuden» (Hide, usikkert når ble bygget, trolig omkring 1190)
* «Raudsuden» (Biskop Nikolas, trolig bygget i 1190-årene)
* «Olavssuden II» (Håkon Håkonsson, bygget i 1234)
* «Mariasuden II» (Håkon Håkonsson, trolig byget før 1250)

## Eksterne lenker
* Vikingskip og norske trebåter
Unn

**Unn**, eller **UNN**, kan vise til:

*Unn (navn), et skandinavisk kvinnenavn og et norrønt mannsnavn
*UNN, en forkortelse for Universitetssykehuset Nord-Norge
Thomas Green

**Thomas William Green** (født 30. mars 1894, død 29. mars 1975) var en britisk friidrettsutøver.

Under OL 1932 i Los Angeles stod øvelsen 50 km kappgang for første gang på det olympiske programmet. Thomas Green vant øvelsen foran europamesteren fra 1934, Janis Dalins fra Latvia og den tredobbelte OL-vinneren fra 1920 og 1924, italieneren Ugo Frigerio. 

## Referanser


## Eksterne lenker
*
Malå

**Malå** (umesamisk: *Máláge*) er et tettsted i Västerbottens län i landskapet Lappland i Sverige. Det er Malå kommunes administrasjonssenter. I 2010 hadde tettstedet  innbyggere.

## Referanser
Adak

:*For tettstedet i Alaska se: [[Adak (Alaska)]].


*'Adak*' ([[umesamisk]]: *Áddake*) er et lite tettsted i [[Malå kommun]] i [[Västerbottens län]], Sverige. Adak omsluttes av myrområdene *Stora Adakträsket* og *Lilla Adakträsket''. Gjennom Adak flyter også Adakbäcken og Skäppträskån. Adakgruvan var et gruvesamfunn ca. 3 km nord for Adak, samt en av Bolidens kobbergruver fram til 1978.

## Kultur

### Kino og museum
I 1945 hadde Sagabiografen i Adak sin første filmvisning. Kinoen var bygget av den lokale filmentusiasten Östen Dahlberg og hans familie; planene hadde Dahlberg hadde lenge, men de lot seg ikke realisere før Adak fikk elektrisitet i 1943. Dahlbergfamilien drev kinoen frem til dårlig oppslutning tvang dem til å stenge dørene i 1965. De lot kinoen og utstyret bli stående igjen da de noen år senere flyttet fra Adak, og alt ble stående urørt frem til 1980-tallet. Da den gamle kinoen ble gjenoppdaget, dannet lokale krefter en interesseforening og sørget for å restaurere bygningen. Resultatet ble et museum der de besøkende kan oppleve både kinoen og kinobestyrerens bolig i samme bygg.

### Filmfestival
Siden 1993 arrangeres det filmfestival i Adak hver sommer, på og rundt Sagabiografen. Per 2024 var festivalen fortsatt i drift.

### Elviramuseet
I 2002 åpnet en utstilling av mineraler i Adak. Elviramuseet er oppkalt etter amatørgeologen Elvira Lundström, og samlokalisert med Sagabiografen-anlegget.

## Referanser
Norman Read

**Norman Richard Read** (født 13. august 1931 i England, død 22. mai 1994 i Pirongia, Waikato, New Zealand) var en newzealandsk kappgjenger.

I 1953 utvandret Read fra England til New Zealand. Tre år senere, under OL 1956 i Melbourne vant han gull for New Zealand på 50 km kappgang med tiden 4.30.42,8. Under OL 1960 i Roma kom han på 5.-plass på 20 km kappgang.

## Eksterne lenker
*
Aspliden

**Aspliden** er et lite tettsted ved länsväg 1005 15 kilometer sørvest for Malå i Malå kommune i Västerbottens län, Sverige.

## Referanser
Harold Whitlock

**Hector Harold Whitlock** (født 16. desember 1903, død 27. desember 1985) var en britisk friidrettsutøver (kappgang).

Under OL 1936 i Berlin vant han 50&nbsp;km kappgang på tiden 4.30.41,4, foran sveitseren Arthur Schwab. 16 år senere deltok han på samme distanse under OL 1952 i Helsingfors, og endte på 11.-plass med tiden 4.45.12,6.

Under EM 1938 vant Whitlock 50&nbsp;km kappgang med to minutters forsprang til Tysklands Herbert Dill på sølvplass.

## Eksterne lenker
*
Giuseppe Dordoni

**Giuseppe «Pino» Dordoni** (født 28. juni 1926 i Piacenza, død 24. oktober 1998) var en italiensk friidrettsutøver.

Under OL 1948 deltok Dordoni på 10&nbsp;000&nbsp;kappgang. Han vant sin første store tittel under EM 1950 på 50&nbsp;km kappgang. To år senere tok Dordoni gull på 50&nbsp;km kappgang under OL 1952 i Helsingfors.

Han deltok i sitt tredje OL i 1956, i Melbourne ble han nummer 9 på 20&nbsp;km kappgang, og nummer 7 på 50&nbsp;km kappgang.

## Referanser


## Eksterne lenker
*
Nordmaling

**Nordmaling** (sørsamisk *Nordmelikse* el. *Novlemaanege*, umesamisk: *Nuvmage*) er et tettsted og kommunesenter i Nordmaling kommune i Västerbottens län i landskapet Ångermanland i Sverige. I 2010 hadde tettstedet  innbyggere.

## Referanser
Rundvik

**Rundvik** er et tettsted i Nordmaling kommune i Västerbottens län i landskapet Ångermanland i Sverige. I 2010 hadde tettstedet 817 innbyggere. Rundvik ligger ved Bottenhavet, cirka sju kilometer sør for Nordmaling.

## Referanser
Adakbäcken

**Adakbäcken** er et vassdrag i det sørøstlige Lappland i Sverige. Adakbäken er en bielv til Skeppträskån i Malå kommun. Den kommer opp rett nordøst for Adak og strømmer i sørøstlig retning, for det meste parallelt med Skeppträskån, hvor den munner ut rundt 10 kilometer nord for Malå. Adakbäcken har et nedbørfelt på , og lengden på vassdraget er ca. 15 kilometer.

## Referanser